Komisijas paziņojums Eiropas Parlamentam atbilstoši Līguma par Eiropas Savienības darbību 294. panta 6. punktam par Padomes nostāju pirmajā lasījumā attiecībā uz grozīta priekšlikuma pieņemšanu — Eiropas Parlamenta un Padomes direktīva par enerģijas un citu resursu patēriņa norādīšanu ražojumiem, kas saistīti ar energopatēriņu, izmantojot etiķetes un standarta informāciju par precēm (pārstrādāta redakcija) /* COM/2010/0164 galīgā redakcija - COD 2008/0222 */





[pic] | EIROPAS KOMISIJA | Briselē, 15.4.2010 COM(2010)164 galīgā redakcija 2008/0222 (COD) KOMISIJAS PAZIŅOJUMS EIROPAS PARLAMENTAM atbilstoši Līguma par Eiropas Savienības darbību 294. panta 6. punktam par Padomes nostāju pirmajā lasījumā attiecībā uz grozīta priekšlikuma pieņemšanu — Eiropas Parlamenta un Padomes direktīva par enerģijas un citu resursu patēriņa norādīšanu ražojumiem, kas saistīti ar energopatēriņu, izmantojot etiķetes un standarta informāciju par precēm (pārstrādāta redakcija) 2008/0222 (COD) KOMISIJAS PAZIŅOJUMS EIROPAS PARLAMENTAM atbilstoši Līguma par Eiropas Savienības darbību 294. panta 6. punktam par Padomes nostāju pirmajā lasījumā attiecībā uz grozīta priekšlikuma pieņemšanu — Eiropas Parlamenta un Padomes direktīva par enerģijas un citu resursu patēriņa norādīšanu ražojumiem, kas saistīti ar energopatēriņu, izmantojot etiķetes un standarta informāciju par precēm (pārstrādāta redakcija) 1. PRIEKŠVĒSTURE Datums, kurā priekšlikums nosūtīts Eiropas Parlamentam un Padomei COM(2008)0778-2008/0222(COD) | 2008. gada 13. novembris | Eiropas Ekonomikas un sociālo lietu komitejas atzinuma datums | 2009. gada 24. marts | Eiropas Parlamenta atzinuma datums (pirmais lasījums) | 2009. gada 5. maijs | Reģionu komitejas atzinuma datums | 2010. gada 19. marts | Datums, kad pieņemta Padomes nostāja pirmajā lasījumā | 2010. gada [14.] aprīlis | 2. KOMISIJAS PRIEKŠLIKUMA MĒRĶIS „Enerģijas marķējuma direktīvas” jeb „EMD” pārstrādātās redakcijas mērķis ir paplašināt tās darbības jomu (kas pašlaik aprobežojas ar mājturības ierīcēm), aptverot arī komercijas un rūpniecības nozaru ražojumus. Tās darbības jomā tiek ietverti arī ar energopatēriņu saistītie ražojumi, kurus lietojot, ir iespējams ietaupīt enerģiju, kaut gan tie paši energoresursus nepatērē. Tādējādi tās darbības joma ir pielīdzināta nesen paplašinātajai Ekodizaina direktīvas darbības jomai. Līdz ar to tiek ievērots vispārējais mērķis nodrošināt ražojumu brīvu apriti un uzlabot to energoresursu (un citu būtisku resursu) patēriņu, tā aizsargājot vidi un sekmējot CO2 emisiju samazinājumu. Tā rezultātā marķējuma pamatdirektīva dos arī savu artavu integrētā ilgtspējīgā ekoloģisku ražojumu politikā, iekļaujot iniciatīvas stimulu un publiskā iepirkuma jomā. Priekšlikums ir pārstrādātas redakcijas formā. 3. PIEZĪMES PAR PADOMES NOSTĀJU 3.1. Vispārīgas piezīmes par Padomes nostāju Saskaņotās Padomes nostājas teksts pēc būtības un lielā mērā ir saskaņā ar Komisijas priekšlikumu, tāpēc to var atbalstīt. 3.2. Piekrišana Padomes nostājai pirmajā lasījumā Saskaņotā Padomes nostāja ir rezultāts iestāžu savstarpējām sarunām divos posmos. Pirmais posms bija priekšlikuma apspriešana pēc būtības, otrais — priekšlikuma pielāgošana Lisabonas Līgumam saistībā ar tā juridisko pamatu un noteikumiem par izskatīšanu komitejās. Attiecībā uz būtību — 2009. gada 2. decembrī ITRE komitejas priekšsēdētājs Herbert Reul apstiprināja Parlamenta piekrišanu tekstam, par ko 2009. gada 17. novembrī tika panākta vienošanās politiskajā trialogā un ko 2009. gada 19. novembrī atbalstīja Pastāvīgo pārstāvju komiteja. Attiecībā uz pielāgošanos Lisabonas Līgumam — panākto kompromisu 2010. gada 24. martā atbalstīja Pastāvīgo pārstāvju komiteja un 25. martā apstiprināja Parlamenta ITRE komitejas priekšsēdētājs Herbert Reul. Saskaņotā Padomes nostāja oficiāli tika pieņemta 2010. gada [14.] aprīlī rakstiskajā procedūrā. Galvenie sarunu temati, par kuriem tika panākta vienošanās, ir šādi. - Juridiskā pamata maiņa (preambula). Tā kā ir stājies spēkā Lisabonas Līgums, Padome un Parlaments vienojās juridisko pamatu nomainīt ar LESD 194. pantu, ņemot vērā to, ka direktīvas mērķis būtībā ir panākt enerģijas ietaupījumu. Ņemot vērā šādu nostāju un to, ka direktīvas mērķis ir veicināt energoefektivitāti, reizē saglabājot LESD 114. panta iekšējā tirgus aspektus, Komisija piekrīt juridiskā pamata maiņai no LESD 114. panta tās priekšlikumā uz LESD 194. pantu un iekļauj to papildinājumā sava Paziņojuma (2009)665 galīgajai redakcijai. - Deleģētie akti. Tā kā ir stājies spēkā Lisabonas Līgums, Padome un Parlaments vienojās par noteikumiem attiecībā uz deleģētajiem aktiem, uz kuriem norādīts 10., 11., 11.a un 11.b pantā. Tiks pievienota Komisijas deklarācija ar paskaidrojumu, ka, ziņojot par deleģētajiem aktiem, ir jāņem vērā iestāžu darba pārtraukumi (I pielikums). Tiks pievienota arī kopīga Padomes, Parlamenta un Komisijas deklarācija, kurā būs norādīts, ka šās direktīvas noteikumi nerada precedentu attiecībā uz LESD 290. panta īstenošanu (II pielikums). - Darbības jomas paplašināšana (1. panta 1.–2. punkts). Darbības joma tiek paplašināta, saskaņā ar Komisijas priekšlikumu aptverot visas mājturības ierīces un komercijas un rūpniecības nozaru ražojumus, kas saistīti ar energopatēriņu. - Etiķetes neatļauta lietošana (2. pants). Tiek iekļauta valoda, lai būtu skaidrs, kas ir likumīga un nelikumīga etiķetes lietošana. - Tirgus uzraudzība (3. pants). Noteikumi par tirgus uzraudzību tiek pastiprināti, lai nodrošinātu labāku direktīvas izpildi. - Reklāmas prasības (4. panta a)–b) apakšpunkts). Tiek iekļauts jauns noteikums par to, ka ir jānorāda energoefektivitātes klase jebkurā reklāmā, kurā ir ražojumu, uz kuriem attiecas deleģētie tiesību akti, ar energopatēriņu saistītā informācija vai cena. - Publiskais iepirkums (9. panta 1.–2. punkts). Dalībvalstis tiek mudinātas iepirkumos izmantot visaugstāko energoefektivitātes klasi (atkarā no izmaksu lietderības, ekonomiskās īstenojamības, tehniskās piemērotības un pietiekamas konkurences). - Stimuli (9. panta 3.–4. punkts). Līdzīgi kā publiskajā iepirkumā dalībvalstis tiek mudinātas savu iedzīvotāju stimulēšanā piemērot visaugstāko energoefektivitātes klasi vai pat augstākus mērķus, piemērojot visaugstāko izpildījuma līmeni. Nodokļu uzlikšana un fiskālie pasākumi kā stimuli direktīvā netiek iekļauti. - Etiķetes izkārtojums (11. panta 4. punkta d) apakšpunkts). Pamatā esošo skalu A–G var papildināt ar vēl trijām klasēm (A+, A++, A+++). Komisija varētu veikt pārskatīšanu, kad divās augstākajās energoefektivitātes klasēs (A++/+++) būs nozīmīgs ražojumu īpatsvars un pamats vēl sīkākai diferenciācijai. Tiks pievienota Komisijas deklarācija ar skaidrojumu par to, kas ir domāts ar „nozīmīgu ražojumu īpatsvaru”. Vienā no apsvērumiem būs norādīts, ka pamatdirektīvas pārskatīšanas laikā (līdz 2014. gadam) marķējuma pārskatīšanā tiks izvērtēta iespēja skalu mainīt. 4. SECINĀJUMS Padomes nostāja atbilst Komisijas sākotnējā priekšlikuma mērķiem. Tāpēc Komisija atbalsta tās tekstu. I PIELIKUMS Komisijas deklarācijas par priekšlikumu Eiropas Parlamenta un Padomes direktīvai par enerģijas un citu resursu patēriņa norādīšanu ražojumiem, kas saistīti ar energopatēriņu, izmantojot etiķetes un standarta informāciju par precēm (pārstrādāta redakcija) 1. panta 2. punkts „Nosakot sarakstu ar [3.a] apsvērumā minētajiem ražojumiem, kas saistīti ar energopatēriņu, Komisija veltīs pienācīgu uzmanību arī ar energopatēriņu saistītiem būvizstrādājumiem, jo īpaši apsverot potenciālos energoietaupījumus, kurus varētu panākt, marķējot dažus no minētajiem ražojumiem, ņemot vērā, ka ēkās tiek patērēti aptuveni 40 % no ES kopējā energopatēriņa.” 11. panta 2. punkts „Ierosinot jaunus īstenošanas pasākumus saskaņā ar pārstrādāto direktīvu, Komisija nodrošina, ka tiek novērsta tiesību aktu pārklāšanās un ka tiek saglabāta kopējā konsekvence ražojumus reglamentējošajos ES tiesību aktos.” 11. panta 4. punkta d) apakšpunkts Nozīmīgs ražojumu īpatsvars etiķetes klasifikācijas pārskatīšanai „Komisija uzskata, ka ražojumu īpatsvars divās augstākajās energoefektivitātes klasēs uzskatāms par nozīmīgu tad, kad ir aprēķināts, ka - iekšējā tirgū pieejamo tādu modeļu skaits, kas sasniedz klasi A+++ vai A++, ir aptuveni viena trešdaļa vai vairāk no attiecīgo pieejamo modeļu kopskaita - vai tādu ražojumu īpatsvars ikgadējā tirdzniecībā iekšējā tirgū, kas sasniedz klasi A+++ vai A++, ir aptuveni viena trešdaļa vai vairāk, - vai abi.” Informācija patērētājiem „Komisija atbalsta Kopienas instrumentu — piemēram, programmas „Saprātīga enerģija Eiropai” — izmantošanu, lai veicinātu: - pasākumus, kas palielina galalietotāju izpratni par energomarķējuma sniegtajām priekšrocībām, - pasākumus, kas sniedz informāciju par tirgus attīstību un tehnikas attīstību, kuras rezultātā tiek izstrādāti energoefektīvāki ražojumi, jo īpaši, nosakot to, kuri ir visefektīvākie modeļi dažādās ražojumu grupās, un padarot šo informāciju pieejamu visām ieinteresētajām personām, piemēram, patērētāju organizācijām, nozares pārstāvjiem un NVO vides jomā, ar mērķi panākt lielāku patērētāju informētību.Šāda uzraudzība varētu kalpot kā rādītājs marķējuma un/vai ekomarķējuma pārskatīšanas pasākumiem saskaņā ar Direktīvu 1992/75/EEK un Direktīvu 2005/32/EK.” Darba pārtraukums „Eiropas Komisija ņem vērā, ka — izņemot gadījumos, kad tiesību aktos ir paredzēta steidzamības procedūra, — Eiropas Parlaments un Padome uzskata, ka attiecībā uz paziņojumiem par deleģētajiem aktiem ņem vērā iestāžu darba pārtraukšanas laikposmus (ziema, vasara un Eiropas Parlamenta vēlēšanas), lai nodrošinātu, ka Eiropas Parlaments un Padome spēj attiecīgajos tiesību aktos noteiktajos termiņos īstenot savas prerogatīvas, un ir gatava attiecīgi rīkoties.” II PIELIKUMS Iestāžu deklarācija Eiropas Parlamenta, Padomes un Komisijas deklarācijapar LESD 290. pantu „Eiropas Parlaments, Padome un Komisija deklarē, ka šīs direktīvas noteikumi nekādā veidā neskar nostāju, kas iestādēm nākotnē varētu būt attiecībā uz LESD 290. panta īstenošanu vai atsevišķiem tiesību aktiem, kuros būtu šādi noteikumi.”